ஒற்றுமை அவசியம் ஆனால் அது கொள்கை அடிப்படையில் இருக்க வேண்டும் மாறாக ஒற்றுமைக்காக கொள்கையை கைவிட்டுச் செல்ல முடியாது. மக்களுக்கு நாம் வழங்கிய வாக்குறுதிகளின் அடிப்படையில்தான் நாம் பயணிக்க வேண்டும். உயரிய கொள்கையை கடைப்பிடித்து அவற்றின் அடிப்படையில் சுயநலம் களைந்து முன்னேறுவதே இன்று தமிழ் மக்களுக்குள்ள ஒரேயொரு அரசியல் பாதையாகும். அதே வேளை சம்பந்தனே தன்னை அரசியலுக்கு கொண்டு வந்ததாகவும் எனவே கொடுத்த கையை கடிக்கும் பழக்கம் எனக்கில்லை என்றும் விக்கினேஸ்வரன் தெரிவித்திருந்தார். அதே வேளை இப்போதும் கூட்டமைப்புக்கு விசுவாசமாக இருப்பதாகவும் தெரிவித்திருந்தார். விக்கினேஸ்வரன் தெரிவித்திருந்த இந்தக் கருத்தை மட்டுமே சிலர் எடுத்துக் கொண்டனர். ,தன் மூலம் விக்கினேஸ்வரன் தொடர்ந்தும் கூட்டமைப்புக்குள்தான் இருப்பார் எனவே தங்களுக்கிடையில் எந்தவொரு முரண்பாடும் இல்லை என்றவாறு காண்பிப்பதற்கு குறித்த நூல் வெளியீட்டு நிகழ்வை தமிழரசு கட்சியினர் பயன்படுத்திக்கொள்ளக் கூடும்.